A TANÁCS 1436/2005/EK RENDELETE
(2005. augusztus 31.)
egyes trópusi halászati termékek autonóm közös vámtételeinek átmeneti csökkentéséről
(EGT vonatkozású szöveg)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 133. cikkére,
tekintettel a Bizottság javaslatára,
mivel:
(1)
A 2658/87/EGK rendelet (1) megállapítja a Közös Vámtarifát.
(2)
A Közösség egyes trópusi halászati termékek jelentős fogyasztója. Szükségletei kielégítése érdekében e termékekből nagymennyiségű behozatalra szorul. A kereskedelmi forgalom zavartalanságának biztosítása céljából a Közösség érdekében áll az e termékek behozatalát érintő közös vámtételek átmeneti csökkentése.
(3)
Tekintettel e rendelet gazdasági jelentőségére, az Európai Uniót létrehozó szerződéshez, illetve az Európai Közösséget létrehozó szerződésekhez csatolt, a nemzeti parlamentek Európai Unión belüli szerepéről szóló jegyzőkönyv I.3. pontjában előírt sürgősséget kell alapul venni.
(4)
Mivel ezt a rendeletet 2005. augusztus 1-jétől alkalmazni kell, azonnal hatályba kell lépnie,
ELFOGADTA EZT A RENDELETET:
1. cikk
A Közös Vámtarifa 2658/87/EGK rendeletben tartalmazott autonóm vámtételei az e rendelet mellékletében felsorolt termékek tekintetében a mellékletben megadott vámtételértékre csökkennek.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ezt a rendeletet 2005. augusztus 1-jétől 2005. december 31-ig kell alkalmazni.
Ez a rendelet teljes egészében kötelező érvényű és közvetlenül alkalmazandó valamennyi tagállamban.
Kelt Brüsszelben, 2005. augusztus 31-én.